Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish, shuningdek baʼzi qarorlarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida” 2017-yil 12-dekabrdagi PF-5278-son Farmoni va Oʻzbekiston Respublikasi Prezidentining “Oʻzbekiston Respublikasi Adliya vazirligi huzuridagi Davlat xizmatlari agentligi faoliyatini tashkil etish toʻgʻrisida” 2017-yil 12-dekabrdagi PQ-3430-son qarori)
(decree, 2024-06-10)

Oʻzbekiston Respublikasi Prezidentining “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida” 2017-yil 12-dekabrdagi PF-5278-son Farmoni hamda Oʻzbekiston Respublikasi Prezidentining “Oʻzbekiston Respublikasi Adliya vazirligi huzuridagi Davlat xizmatlari agentligi faoliyatini tashkil etish toʻgʻrisida” 2017-yil 12-dekabrdagi PQ-3430-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Oʻzbekiston Respublikasi Adliya vazirligi ikki hafta muddatda Davlat xizmatlari markazlari toʻgʻrisida namunaviy nizomni ishlab chiqsin va belgilangan tartibda tasdiqlasin. 4. Mazkur qarorning bajarilishini nazorat qilish Oʻzbekiston Respublikasining adliya vaziri R.K. Davletov zimmasiga yuklansin. 2. Vazirlar Mahkamasining 2018-y. 9-yanvardagi 17-son qarori (Oʻzbekiston Respublikasi QT, 2018-y., 1-son, 6-modda) bilan tasdiqlangan Ozonni buzuvchi moddalarni va tarkibida ular mavjud boʻlgan mahsulotlarni Oʻzbekiston Respublikasiga import qilishga va Oʻzbekiston Respublikasidan eksport qilishga ruxsat berish tartib-tamoyillaridan oʻtish tartibi toʻgʻrisidagi nizomda: a) 10-bandning birinchi xatboshisi quyidagi tahrirda bayon etilsin: “10. Arizachi ruxsatnoma olish uchun Davlat ekologiya qoʻmitasiga yoki uning hududiy boʻlinmasiga, 2018-yilning 1-iyulidan boshlab esa, Davlat xizmatlari markazlariga yoki Oʻzbekiston Respublikasi Yagona interaktiv davlat xizmatlari portali orqali (keyingi oʻrinlarda Yagona portal deb ataladi) quyidagi hujjatlarni taqdim etadi”; b) 16 — 18-bandlardagi, 23 — 25-bandlardagi, 30-bandning birinchi xatboshisidagi va 37-bandning ikkinchi xatboshisidagi ““yagona darcha”” soʻzlari “Davlat xizmatlari” soʻzlari bilan almashtirilsin; v) 22-bandning uchinchi xatboshisi quyidagi tahrirda bayon etilsin: “Davlat xizmatlari markazlariga kelish tartibida murojaat qilinganda — toʻlanadigan yigʻim summasining 20 foizi miqdorida Oʻzbekiston Respublikasi Adliya vazirligi huzuridagi Davlat xizmatlari agentligining budjetdan tashqari jamgʻarmasi shaxsiy hisob raqamiga belgilangan tartibda oʻtkaziladi”; g) 38-bandning uchinchi xatboshisi quyidagi tahrirda bayon etilsin: “Davlat xizmatlari markazlariga kelish tartibida — ruxsatnomani qayta rasmiylashtirish yoki dublikatini berish haqidagi arizani koʻrib chiqish uchun toʻlanadigan yigʻim summasining 20 foizi miqdorida Oʻzbekiston Respublikasi Adliya vazirligi huzuridagi Davlat xizmatlari agentligining budjetdan tashqari jamgʻarmasi shaxsiy hisob raqamiga belgilangan tartibda oʻtkaziladi.”; d) 1-ilovaning “2-bosqich” pozitsiyasi “Ijrochi” va “Tadbirlar” ustunlaridagi “4-bosqich” va “5-bosqich” pozitsiyalari “Tadbirlar” ustunlaridagi ““Yagona darcha”” va ““yagona darcha”” soʻzlari “Davlat xizmatlari” soʻzlari bilan almashtirilsin. 1. Vazirlar Mahkamasining “Oʻzbekiston Respublikasi Prezidentining “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish tartibini yanada takomillashtirish chora-tadbirlari toʻgʻrisida” 2015-yil 28-sentabrdagi PQ-2412-son qarorini amalga oshirish chora-tadbirlari haqida” 2015-yil 14-dekabrdagi 358-son qarori (Oʻzbekiston Respublikasi QT, 2015-y., 12-son, 107-modda). 2. Vazirlar Mahkamasining “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish yagona markazlari faoliyatini tashkil etish tartibi toʻgʻrisidagi nizomga oʻzgartirish kiritish haqida” 2016-yil 21-oktabrdagi 357-son qarori (“Oʻzbekiston Respublikasi QT, 2016-y., 10-son, 97-modda) 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Tadbirkorlik subyektlariga davlat xizmatlarini koʻrsatish mexanizmlarini takomillashtirishga doir qoʻshimcha chora-tadbirlar toʻgʻrisida” 2017-yil 1-fevraldagi PQ-2750-son qarori)” 2017-yil 1-maydagi 252-son qaroriga (Oʻzbekiston Respublikasi QT, 2017-y., 5-son, 59-modda) 1-ilovaning 19-bandi.